paragraph_text: Pavijani su životinje, koje tijekom dana borave na tlu, ali noću spavaju na drveću ili na visokim liticama ili kamenju, daleko od grabežljivaca. Nalaze se u otvorenim savanama i šumama širom Afrike. Oni su svejedi: uobičajeni izvori hrane su: trave, sjeme, korijenje, lišće, kora, razno voće, kukci, ribe, školjke, glodavci, ptice i male antilope. Njihovi glavni grabežljivci: su nilski krokodili, leopardi, lavovi i hijene. Većina pavijana živi u hijerarhijskim grupama, koje sadrže hareme. Mogu glasovnim razmjenama utvrditi kakvi su odnosi dominacije između jedinki.